
Poznámky individuálnej účtovnej závierky
Zostavenej k 31. decembru 2023
(údaje v tabuľkách sú uvedené v celých eurách, ak nie je uvedené inak)

Poznámka:

V poznámkach sa uvádzajú informácie ustanovené opatrením o obsahu poznámok k individuálnej účtovnej závierke, pre ktoré má účtovná jednotka obsahovú náplň. Všetky údaje a informácie uvedené v týchto poznámkach vychádzajú z účtovníctva a nadväzujú na individuálne účtovné výkazy. Hodnotové údaje sú uvedené v eurocentoch alebo celých eurách (pokiaľ nie je uvedené inak). 


VŠEOBECNÉ INFORMÁCIE

Základné údaje o spoločnosti

	Obchodné meno a sídlo 

	LAT Nitrogen Slovakia s.r.o., Pri železničnej stanici, 
946 31 Chotín (spoločnosť k 21.09.2023 zmenila svoje obchodné meno / názov z Borealis L.A.T Slovakia s.r.o. na LAT Nitrogen Slovakia s.r.o.)

	Hospodárska činnosť
	· kúpa tovaru za účelom jeho predaja iným prevádzkovateľom živnosti (veľkoobchod) kúpa tovaru za účelom jeho predaja konečnému spotrebiteľovi (maloobchod)
· sprostredkovateľská činnosť v oblasti obchodu, výroby a služieb v rozsahu voľnej živnosti
· obchodovanie, manipulácia a skladovanie ochranných prostriedkov pre poľnohospodárstvo, vrátane umelých hnojív, technickej močoviny, melamínu, pesticídov, nevýbušných chemikálií a krmivových zmesí s výnimkou žieravín, jedov a zvlášť nebezpečných jedov
· preklad a skladovanie tovarov
· manipulácia, balenie, váženie a vzorkovanie tovarov
· poskytovanie služieb pre poľnohospodársku rastlinnú výrobu
· prenájom spotrebného, priemyselného tovaru a technologických zariadení
· prenájom nehnuteľností, bytových a nebytových priestorov bez poskytovania iných než základných služieb spojených s prenájmom



Schválenie účtovnej závierky za rok 2022

Účtovná závierka spoločnosti za predchádzajúce účtovné obdobie končiace k 31.12.2022 nebola do dnešného dňa schválená valným zhromaždením spoločnosti.


Právny dôvod zostavenia účtovnej závierky

Táto účtovná závierka je riadna individuálna účtovná závierka za LAT Nitrogen Slovakia s.r.o. Bola zostavená za účtovné obdobie od 1. januára do 31. decembra 2023 podľa slovenských právnych predpisov, a to zákona o účtovníctve a postupov účtovania pre podnikateľov. 


Konsolidovaná účtovná závierka

Účtovná závierka spoločnosti sa nezahŕňa do žiadnej konsolidovanej účtovnej závierky.

Zamestnanci
 

	Názov položky
	Bežné účtovné obdobie
	Bezprostredne predchádzajúce účtovné obdobie

	Priemerný prepočítaný počet zamestnancov
	6
	8

	Stav zamestnancov ku dňu, ku ktorému sa zostavuje účtovná závierka, z toho:
	7
	7

	     počet vedúcich zamestnancov
	2
	1



Vedúcim zamestnancom je generálny riaditeľ, ktorý je zároveň konateľom – Renáta Tóth.









INFORMÁCIE O ORGÁNOCH SPOLOčNOSTI


	[bookmark: OLE_LINK1]Orgán
	Funkcia
	Meno

	a
	B
	C

	Štatutárny orgán
	Konateľ
	Ing. Otto Jonnek (do 24.1.2023)

	Štatutárny orgán
	Konateľ
	Renáta Tóth (od 25.1.2023)

	Štatutárny orgán
	Konateľ
	Mgr. Pavel Hanus (od 09.01.2024)



[bookmark: _Ref150575427]
POUŽITÉ ÚČTOVNÉ ZÁSADY A ÚČTOVNÉ METÓDY

1. Spoločnosť uplatňuje účtovné princípy a postupy účtovania v súlade so zákonom o účtovníctve a s postupmi účtovania pre podnikateľov, ktoré platia v Slovenskej republike. Účtovníctvo sa vedie v peňažných jednotkách slovenskej meny, t. j. v eurách.


2. Účtovná závierka za rok 2023 bola spracovaná za predpokladu nepretržitého pokračovania činnosti spoločnosti s prihliadnutím na skutočnosti, ktoré sú uvedené v bode VI. Skutočnosti, ktoré nastali po dni, ku ktorému sa zostavuje účtovná závierka, a do dňa zostavenia účtovnej závierky, týchto poznámok.
V súvislosti s vojnovým konfliktom na Ukrajine vedenie Spoločnosti urobilo analýzu možných účinkov a následkov na Spoločnosť a dospelo k názoru, že v súčasnosti nemajú významné nepriaznivé dopady na Spoločnosť. Vedenie Spoločnosti nepredpokladá významné ohrozenie predpokladu nepretržitého pokračovania v činnosti v blízkej budúcnosti (t.j. počas nasledujúcich 12 mesiacov od dátumu zostavenia UZ).

3. Účtovníctvo sa vedie na základe dodržania časovej a vecnej súvislosti nákladov a výnosov. Za základ sa berú všetky náklady a výnosy, ktoré sa vzťahujú na účtovné obdobie bez ohľadu na dátum ich platenia. 

4. Pri oceňovaní majetku a záväzkov sa uplatňuje zásada opatrnosti, t. j. berú sa za základ všetky riziká, straty a zníženia hodnoty, ktoré sa týkajú majetku a záväzkov a ktoré sú známe ku dňu, ku ktorému sa zostavuje účtovná závierka.

5. Moment zaúčtovania výnosov – výnosy sa účtujú pri splnení dodacích podmienok, nakoľko v tomto okamihu prechádzajú na odberateľa významné riziká a vlastnícke práva.

6. Dlhodobé a krátkodobé pohľadávky, záväzky, úvery a pôžičky – pohľadávky a záväzky sa v súvahe vykazujú ako dlhodobé alebo krátkodobé podľa zostatkovej doby splatnosti ku dňu, ku ktorému sa zostavuje účtovná závierka. Časť dlhodobej pohľadávky a časť dlhodobého záväzku, ktorých splatnosť nie je dlhšia ako jeden rok odo dňa, ku ktorému sa zostavuje účtovná závierka, sa vykazujú v súvahe ako krátkodobá pohľadávka alebo krátkodobý záväzok.

7. Použitie odhadov – zostavenie účtovnej závierky si vyžaduje, aby vedenie spoločnosti vypracovalo odhady a predpoklady, ktoré majú vplyv na vykazované sumy aktív a pasív, uvedenie možných budúcich aktív a pasív k dátumu, ku ktorému sa zostavuje účtovná závierka, ako aj na vykazovanú výšku výnosov a nákladov počas roka. Skutočné výsledky sa môžu od takýchto odhadov líšiť.

8. Vykázané dane – slovenské daňové právo je relatívne mladé s nedostatkom existujúcich precedensov a podlieha neustálym novelizáciám. Nakoľko existujú rôzne interpretácie daňových zákonov a predpisov pri uplatňovaní v rôznych typoch transakcií, sumy vykázané v účtovnej závierke sa môžu neskôr zmeniť podľa konečného stanoviska daňových úradov.


1. [bookmark: _Ref150575436]Spôsob ocenenia jednotlivých zložiek majetku a záväzkov – prvé ocenenie

Pri obstaraní majetku sa uplatňuje princíp obstarávacích cien. Ocenenie jednotlivých položiek majetku a záväzkov je takéto:

a) Pohľadávky:
· pri ich vzniku alebo bezodplatnom nadobudnutí – menovitou hodnotou,
· pri odplatnom nadobudnutí (postúpení) alebo nadobudnutí vkladom do základného imania – obstarávacou cenou.

Pri neúročených dlhodobých pohľadávkach a dlhodobých pôžičkách sa uvádza opravná položka v stĺpci korekcia, čím sa upravuje hodnota tejto pohľadávky a pôžičky na jej súčasnú hodnotu, napríklad metódou efektívnej úrokovej miery. 

b) Časové rozlíšenie na strane aktív súvahy – očakávanou menovitou hodnotou.

c) Záväzky:
· pri ich vzniku – menovitou hodnotou,
· pri prevzatí – obstarávacou cenou.

d) Rezervy – v očakávanej výške záväzku alebo poistnomatematickými metódami.


e) Časové rozlíšenie na strane pasív súvahy – očakávanou menovitou hodnotou.

f) Daň z príjmov splatná – podľa slovenského zákona o dani z príjmov sa splatné dane z príjmov určujú z účtovného zisku pred zdanením pri sadzbe 21 % po úpravách o niektoré položky na daňové účely.

g) Daň z príjmov odložená – účtuje sa pri dočasných rozdieloch medzi účtovnou hodnotou majetku a záväzkov vykázanou v súvahe a ich daňovou základňou, pri možnosti umorovať daňovú stratu v budúcnosti a pri možnosti previesť nevyužité daňové odpočty do budúcich období. Pri určení výšky odloženej dane z príjmov sa použila sadzba dane z príjmov platná v nasledujúcom účtovnom období, t. j. 21 %.
[bookmark: _Ref150575465]
2. Spôsob ocenenia jednotlivých zložiek majetku a záväzkov – nasledujúce ocenenie

a) [bookmark: _Ref150575467]Predpokladané riziká, straty a zníženia hodnoty, ktoré sa týkajú majetku a záväzkov, sa vyjadrujú prostredníctvom rezerv, opravných položiek a odpisov. 

· Rezervy – účtujú sa v očakávanej výške záväzku. Spoločnosť vytvára rezervu na nevyčerpanú dovolenku zamestnancov za bežné účtovné obdobie, na nevyplatené bonusy zamestnancov za bežné účtovné obdobie a na limitovanú previerku účtovnej závierky za bežné účtovné obdobie. Ku dňu, ku ktorému sa zostavuje účtovná závierka, sa posudzuje ich výška a odôvodnenosť. 

· Plán odpisov 

Dlhodobý hmotný a nehmotný majetok sa odpisuje podľa plánu odpisov, ktorý bol stanovený vzhľadom na odhad reálnej ekonomickej životnosti. Majetok sa odpisuje počas predpokladanej doby používania zodpovedajúcej spotrebe budúcich ekonomických úžitkov z majetku. Účtovné odpisy sú rovnomerné. Majetok sa začína odpisovať v mesiaci jeho nadobudnutia.

Priemerné životnosti podľa plánu odpisov sú:

	Druh majetku
	Životnosť
	Ročná sadzba odpisov

	Budovy a stavby
	40 / 20 rokov
	2,5 / 5 %

	Stroje a zariadenia
	6 rokov
	16,7 %

	Dopravné prostriedky
	4 roky
	25 %

	Softvér
	4 roky
	25 %



Daňové odpisy sa uplatňujú podľa sadzieb uvedených v zákone o daniach z príjmov platných pre rovnomerné odpisovanie.


Prepočet údajov v cudzích menách na slovenskú menu

Majetok a záväzky vyjadrené v cudzej mene sa prepočítavajú na eurá referenčným výmenným kurzom určeným a vyhláseným Európskou centrálnou bankou (ECB) alebo Národnou bankou Slovenska (NBS) v deň predchádzajúci dňu uskutočnenia účtovného prípadu a v deň, ku ktorému sa zostavuje účtovná závierka. Prijaté a poskytnuté preddavky v cudzej mene sa ku dňu, ku ktorému sa zostavuje účtovná závierka, neprepočítavajú. Pri kúpe a predaji cudzej meny za menu euro a pri prevode peňažných prostriedkov z účtu zriadeného v cudzej mene na účet zriadený v eurách a z účtu zriadeného v eurách na účet zriadený v cudzej mene sa použil kurz, za ktorý boli tieto hodnoty nakúpené alebo predané. Ak sa predaj alebo kúpa cudzej meny uskutoční za iný kurz ako ponúka komerčná banka v kurzovom lístku, použije sa kurz, ktorý komerčná banka v deň vysporiadania obchodu ponúka v kurzovom lístku. Ak sa kúpa alebo predaj neuskutočňuje s komerčnou bankou, použije sa referenčný výmenný kurz určený a vyhlásený ECB alebo NBS v deň predchádzajúci dňu vysporiadania obchodu.




INFORMáCIE, KTORé VYSVETĽUJú A DOPĹňAJú SúVAHU A VýKAZ ZISKOV A STRáT


Podľa požiadaviek Opatrenia Ministerstva financií Slovenskej republiky z 3. decembra 2014 č. MF/23378/2014-74, nemá účtovná jednotka pre túto časť vecnú náplň.


[bookmark: T_offbalance_accounts]
INÉ AKTÍVA A INÉ PASÍVA

[bookmark: T_related_parties_2]
Spoločnosť má na svojich skladoch v areáli v Chotíne k 31.12.2023 priemyselné hnojivá, ktoré nie sú v jej vlastníctve, ale sú majetkom materskej spoločnosti LAT Nitrogen Austria GmbH. Stav takto skladovaných hnojív k 31.12.2023 zobrazuje nasledovná tabuľka:




 


SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, A DO DŇA ZOSTAVENIA ÚČTOVNEJ ZÁVIERKY

V priebehu roka 2023 došlo k očakávanému prevzatiu skupiny Borealis - časť NITRO, skupinou Agrofert, o čom bola podaná informácia v tejto časti Poznámok k predošlej účtovnej závierke k 31.12.2022, pričom do konca roka 2022 sa túto akvizíciu nepodarilo dokončiť. Týmto sa časť NITRO, zahŕňajúca priemyselné hnojivá, technické dusíkaté látky a melamín, definitívne oddelila od zostatku skupiny Borealis, ktorá zostala v skupine OMV Group. 
Po prevzatí časti NITRO skupinou Agrofert sa v druhej polovici roka 2023 zmenili názvy všetkých spoločností patriacich do tejto časti, keď v názve každej z nich bola časť „Borealis L.A.T“ nahradená spojením „LAT Nitrogen“, čo sa týkalo aj našej spoločnosti a k zmene jej názvu došlo ku dňu 21.09.2023. Inak naša spoločnosť, ako aj ostatné spoločnosti časti NITRO, pokračovala v dovtedajšom modeli fungovania, čiže zdrojom jej príjmov bolo poskytovanie služieb spojených s predajom priemyselných hnojív patriacich materskej spoločnosti LAT Nitrogen Austria GmbH na území Slovenskej republiky. Ale nakoľko skupina Agrofert je lokalizovaná v mnohých krajinách Európy podobne ako spoločnosti časti NITRO, dalo sa predpokladať, že postupom času bude dochádzať k zmenám, ktoré budú spočívať v preberaní aktivít spoločností časti NITRO už existujúcimi spoločnosťami skupiny Agrofert v jednotlivých štátoch, resp. budú prijímané iné racionalizačné opatrenia smerujúce k agregátnemu efektu, nakoľko spoločnosti časti NITRO a skupina Agrofert pôsobia v tom istom odvetví. Prvé rozhodnutia týkajúce sa tohto procesu boli oznámené koncom roka 2023, pričom sa priamo dotýkali našej spoločnosti LAT Nitrogen Slovakia s.r.o., nakoľko skupina Agrofert je na Slovensku dlhodobo etablovaná a tento vývoj bol očakávateľný. Koncom roka 2023 (pred Vianočnými sviatkami) bolo oznámené, že s vysokou pravdepodobnosťou k 31.03.2024 bude nehnuteľný majetok spoločnosti LAT Nitrogen Slovakia s.r.o. predaný spoločnosti Agropodnik a.s. Trnava, pričom spoločnosť LAT Nitrogen Slovakia s.r.o. zostane zachovaná. Za týmto účelom bola oslovená spoločnosť Colliers International spol. s r.o. z Bratislavy, zaoberajúca sa stanovovaním hodnoty nehnuteľného majetku, ktorej úlohou bolo vypracovať ocenenie nehnuteľného majetku spoločnosti LAT Nitrogen Slovakia s.r.o. (pozemky a stavby) k 31.12.2023 pre účely vyššie uvedeného predaja. Spoločnosť na túto službu vytvorila rezervu vo výške 4 500 €, ktorá je súčasťou zostatku účtu 323100 k 31.12.2023. Proces stanovenia hodnoty vykonala spoločnosť Colliers International spol. s r.o. v januári 2024 a výsledkom bol znalecký posudok stanovenia všeobecnej hodnoty nehnuteľností na sumu 3 950 000 €. Definitívne rozhodnutie o odpredaji nehnuteľného majetku Spoločnosti nebolo k momentu zostavovania týchto Poznámok k účtovnej závierke k 31.12.2023 oznámené.



Ostatné informácie

Podľa požiadaviek Opatrenia Ministerstva financií Slovenskej republiky z 3. decembra 2014 č. MF/23378/2014-74, nemá účtovná jednotka pre túto časť vecnú náplň.

Microsoft_Excel_Worksheet.xlsx
Hárok1

		Názov hnojiva		Počet skladových jednotiek		Skladová jednotka

		BB 0,6TO 62,5x62,5x145+60 FERT		3,285		PC

		NAC 27 N        BULK Linz		2,072,825		KG

		NAC 27 N        BB/ 600kg Linz		420,292		KG

		NPK 201008 +12 BAG/ 25-1000kg CP1 Linz		6,000		KG

		NPK SOP 150518 +2.5+24+B+Zn BB/ 600kg		24,000		KG

		NPK SOP 150518 BAG/25-1000kg CP1 Linz		16,000		KG

		NPK 151515 +8SO3+Zn   BULK		141,860		KG

		NPK 151515 +8SO3+Zn  BB/ 600kg		61,802		KG

		NPK 151515 +8SO3+Zn BAG/ 25-1000kg CP1		8,000		KG

		NPK 121217 +3,5MgO+13SO3+B+Zn BAG/25-100		8,600		KG

		NP 202000 +8SO3+Zn   BB/ 600kg		6,928		KG

		NPK 141020 +11SO3  BB/ 600kg		25,747		KG

		NPK 141020 +11SO3 BAG/25-1000kg CP1 Linz		7,500		KG

		UREA 46 N       BB/ 500kg		1,167,027		KG

		UREA 46 N       BAG/ 25-1000kg		14,000		KG

		TERRAMOL 50G PES/ 25-900KG		6,900		KG

BB 0,6TO 62,5x62,5x145+60 FERT 3 285 PC

NAC 27 N        BULK Linz 2 072 825 KG

NAC 27 N        BB/ 600kg Linz 420 292 KG

NPK 201008 +12 BAG/ 25-1000kg CP1 Linz 6 000 KG

NPK SOP 150518 +2.5+24+B+Zn BB/ 600kg 24 000 KG

NPK SOP 150518 BAG/25-1000kg CP1 Linz 16 000 KG

NPK 151515 +8SO3+Zn   BULK 141 860 KG

NPK 151515 +8SO3+Zn  BB/ 600kg 61 802 KG

NPK 151515 +8SO3+Zn BAG/ 25-1000kg CP1 8 000 KG

NPK 121217 +3,5MgO+13SO3+B+Zn BAG/25-100 8 600 KG

NP 202000 +8SO3+Zn   BB/ 600kg 6 928 KG

NPK 141020 +11SO3  BB/ 600kg 25 747 KG

NPK 141020 +11SO3 BAG/25-1000kg CP1 Linz 7 500 KG

UREA 46 N       BB/ 500kg 1 167 027 KG

UREA 46 N       BAG/ 25-1000kg 14 000 KG

TERRAMOL 50G PES/ 25-900KG 6 900 KG


